Noratus
Awalkikxo ke Noratus ( armenavon Նորատուսի գերեզմանատուն ) tir armenafo awalkikxo tigiso koe Noratus doda kene Sevan uzda koe Xayastana. Vas toloy seg ruldar : bato savsafo awalkikxo dem konak decemoy xatckar atcom ( tiso telo logijafo mano awalkikxo koe Xayastana ) is bano witafo awalkikxo.

Debala 
Awalkikxo moe tawavo ke Noratus tawadayafa doda tigir, koe Gegharkunik utca  arte 90 km- lente Yerevan kelu kentalte Sevan uzda.

Awalkikxo dem xatckar atcom 
Savsafo awalkikxo vas 728 xatckar atcom ke IX-eafa ik XVII-eafa decemda ruldar. Do Julfa  awalkikxo tir tano logijafo mano awalkikxo. Tel losavsaf atcom tir evlaf gu 996  voxen ino vas katcalafa belca dem gavef xatckar atcom dere ruldar.

Lana lizukafa vunda miwar da widik sure levgas va ruzadera ke milk ke Timur Lang va atcom gu atsa is dug co kopaasleyed ; sumuon gu sayakik batkane co zo naruyud numen volnik di co otceyed.

Isen savsafa naboxafa raporxa dere krulded.

Dere rupec

Vuestexa 

 (hy+ru+en) Levon Azarian, Խաչքարեր / Хачкары / Armenian Khatchkars, Ed. Erebuni, Yerevan, 1978 (ASIN B000TD1OSK)

Noratus
Noratus